**РЕКАПИТУЛАЦИЈА И ОБРАЗЛОЖЕЊЕ ПЛАНА РАДА ЗА 2020 ГОДИНУ**

**ТУРИСТИЧКЕ ОРГАНИЗАЦИЈЕ ОПШТИНЕ ГОРЊИ МИЛАНОВАЦ**

План Туристичке организације чине планирана средства у оквиру средстава буџета општине Горњи Милановац у износу од 10.990.000 динара.

 Преглед и образложење исказани у табели :

|  |  |  |  |
| --- | --- | --- | --- |
| **Конто** | **ОПИС** | **Средства буџета** | **Укупно****потребна** |
|  | **РАСХОДИ И ИЗДАЦИ** |  |  |
| **411** | Плате за запослене | 2.472.000 | 2.472.000 |
| **412**  | Социјални доприноси за запослене | 432.000 | 432.000 |
| **414** | Социјална давања запосленима | 125.000 | 125.000 |
| **416** | Награде запосленима |  |  |
| **421** | Стални трошкови | 1.655.000 | 1.655.000 |
| **422** | Трошкови путовања | 170.000 | 170.000 |
| **423** | Услуге по уговору | 2.706.000 | 2.706.000 |
| **425** | Текуће поправке и одржавање | 30.000 | 30.000 |
| **426** | Материјал | 360.000 | 360.000 |
| **482**  | Порези и таксе | 70.000 | 70.000 |
| **512** | Машине и опрема | 450.000 | 450.000 |
| **523** | Залихе робе за даљу продају | 900.000 | 900.000 |
|  | **Извори финансирања** |  |  |
| 01 | Приходи из буџета | 9.370.000 | 9.370.000 |
|  |  |  |  |
|  | **УКУПНО РАСХОДИ И ИЗДАЦИ** | **9.370.000** | **9.370.000** |
|  |  |  |  |
| **1502-01** | **РАСХОДИ И ИЗДАЦИ ЗА ПРОЈЕКТЕ** |  |  |
|  | ***01. Трошкови присуства на сајмовима*** |  |  |
| **422** | Трошкови путовања | 200.000 | 200.000 |
| **423** | Услуге по уговору | 700.000 | 700.000 |
|  | **Извори финасирања за пројекат 01** |  |  |
| 01 | Приход из буџета | 900.000 | 900.000 |
|  | **Укупно за пројекат 01** | **900.000** | **900.000** |
|  |  |  |  |
|  | ***02. Манифестација „Дани Кнегиње Љубице“*** |  |  |
| **423** | Услуге по уговору | 720.000 | 720.000 |
|  | **Извори финансирања за пројекат 02** |  |  |
| 01 | Приход из буџета | 720.000 | 720.000 |
|  | **Укупно за пројекат 02** | **720.000** | **720.000** |
|  |  |  |  |
|  | **Извори финансирања за фунцију 473:** |  |  |
| **01** | Приходи из буџета | 10.990.000 | 10.990.000 |
|  |  |  |  |
|  |  **Укупно за Програм 4:** | **10.990.000** | **10.990.000** |

У оквиру предвиђеног буџета за 2020. годину налазе се учешће сопствених средстава у износу од 1.500.000 колико Туристичка организација планира да оствари по основу сопствене делатности.

Сопствена средства се планирају на следећим позицијама:

421-стални трошкови 30.000

422-трошкови путовања 50.000

423-услуге по уговору 700.000

426-материјал 100.000

482-порези и таксе 70.000

512-машине и опрема 50.000

523-залихе робе за даљу продају 500.000

**ТЕКУЋИ РАСХОДИ**

**411 ФОНД ПЛАТА**

На основу Закона о буџету РС извршено је повећање плате запослених корисника средстава буџета локлане власти за 8% . За исплату плата у 2020 годину Туристичке организације планирана су средства у износу од 2.472.000 која су формирана на основу исплате у септембру месецу 2019 увећаном за одобрени износ од 8%.

Туристичка организација општине Горњи Милановац има тренутно три запослена радника. Цена рада по којој је извршен обрачун зараде за 2020. годину је нето основица 2.764,87 динара.

**412 СОЦИЈАЛНИ ДОПРИНОСИ**

За исплату социјаних доприноса су планирана средства у износу од 432.000 а која се односе на доприносе за ПИО и здравствено осигурање за 3 запослена.

**414 СОЦИЈАЛНА ДАВАЊА ЗАПОСЛЕНИМА**

На конту 4143-отпремнине и помоћи планирана су средства у укупном износу од 85.000 за помоћ у случају смртног случаја ужих чланова породице запосленог и родитеља. Средства на конту 4144-помоћи у медицинском лечењу планиран је износ од 40.000.

**421 СТАЛНИ ТРОШКОВИ**

 За исплату сталних трошкова планирана су средства у износу од 1.655.000. Наведени износ је планиран за плаћање трошкова закупа, електричне енергије, потрошње гаса, услуге комуникација, као и услуге осигурања имовине и лица.

**422 ТРОШКОВИ ПУТОВАЊА**

За исплату трошкова путовања у оквиру програмских активности планирана су средства у износу од 170.000. Трошкови путовања обухватају дневнице за службена путовања, смештај /преноћиште/ радника приликом одласка на студијске посете, едукативне семинаре, туристички форум и слично.

**423 УСЛУГЕ ПО УГОВОРУ**

На конту **4232**-компјутерске услуге планирана су средства која су намењена за исплату одржавања компјутерског програма везаног за финасије и рачуноводство.

На конту **4233**- услуге образовања запослених се налазе средства намењена за стручно усавршавање запослених кроз разне едукативне семинаре и презентације у туризму.

На конту **4234**-услуге штампе и информисања су неопходна средства за штампање публикација, брошура и осталог рекламног материјала, медијске услуге, услуге рекламе и пропаганде и сл. којим се презнаје туристчка понуда општине Горњи Милановац.

На конту **4239**-остале опште услуге се налазе средства за исплату: графичка припрема и обликовање штампе за пропагадни материјал, услуге превоза учесника, услуге дизајна, услуге ангажовања сарадника за активности ТО.

**426 МАТЕРИЈАЛ**

На наведеној позицији износ од 360.000 опредељен је за набавку канцеларијског материјала, материјала за хигијену и посебне намене. Поред наведеног ова позиција обухвата и набавку материјала за саобраћај који је неопходан за обављање основне делатности Туристичке организације / обилазак сеоских домаћинстава, истраживање тржишта у сегменту набавке сувенира, сарадње са осталим ТО Моравичког округа и шире, као и за учешће на разним манифестацијама које Туристичка организација организује/.

**512 МАШИНЕ И ОПРЕМА**

Средства на позицији машине и опрема у износу од 450.000 биће утрошена за набавку административне опреме /рачунарска опрема, намештај, електронска, фотографска/ и остала административна опрема.

**523-ЗАЛИХЕ РОБЕ ЗА ДАЉУ ПРОДАЈУ**

Отварањем сувенирнице настала је потреба за набавком већег асортимана сувенирске робе. Сувенирница Туристичке организације постаје препознатљиво место за куповину традиционалних и оргиналних сувенира за чију набавку је планиран износ од 900.000.

**ПРОЈЕКТИ**

***ПРОЈЕКАТ 01. Присуство на сајмовима***

Основна делатност Туристичке организације општине Горњи Милановац је презентација туристичких потенцијала наше општине на бројним сајмовима /Сајам у Београду, Новом Саду, Нишу, Крагујевцу итд./. Трошкови пројекта обухватају котизацију, превоз, дневнице и смештај, приказане на контима:

**422** Трошкови путовања /дневнице и смештај/ у износу од 200.000

**423** Услуге по уговору у износу од 700.000

***ПРОЈЕКАТ 02. Дани кнегиње Љубице***

У оквиру програмских активности Туристичка организација организује манифестацију „Дани кнегиње Љубице“ за коју су предвиђена средства на позицији 423-услуге по уговору у износу од 720.000. Наведена манифестација из године у годину добија на значају а препозната је и у Министарству трговине, туризма и телекомуникација, које до висине траженог износа финасира наведену манифестацију.

**СОПСТВЕНИ ПРИХОДИ**

Туристичка организација своје пословање обавља преко буџета општине. Сопствене приходе уплаћује у буџет општине а структуру наведених прихода чине:

- Отварањем сувенирнице створене су могућности за остваривањем прихода по основу продаје робе у износу од 1.000.000 динара.

- Приходи остварени по основу делатности Туристичке организације. Наиме по основу Закона о туризму /“Сл.гласник РС“, бр.36/2009,88/2010,99/2011-др.закон, 93/2012 и 84/2015/, члан 39 Туристичка организација основана од стране јединице локалне самоуправе, може обављати послове: промоције и развоја туризма, прикупља и објављује информације о туристичкој понуди као и на основу тачке 9 посредује у пружању услуга у домаћој радиности и сеоском туристичком домаћинству. Наведени приходи су планирани у износу од 500.000.

Наведена средства ће бити наменски утрошена по ставкама из предлога плана.